*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Νοεμβρίου 1987

σχετικά με τον κατάλογο των εγκαταστάσεων της Μάλτας που εγκρίνεται για την εισαγωγή νωπών κρεάτων στην Κοινότητα

(87/548/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και του χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 87/64/ΕΟΚ (2), του Συμβουλίου της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (4), και ιδίως το άρθρο 4,

Εκτιμώντας:

ότι για να τους δοθεί η άδεια εξαγωγής νωπών κρεάτων προς την Κοινότητα, οι εγκαταστάσεις που βρίσκονται σε τρίτες χώρες πρέπει να πληρούν τους γενικούς και ειδικούς όρους που καθορίζονται στην οδηγία 72/462/ΕΟΚ·

ότι, κατά τον πρώτο έλεγχο, καμία εγκατάσταση δεν κρίθηκε ικανοποιητική και ότι με την απόφαση 85/222/ΕΟΚ (5), απαγορεύθηκε, σε κοινοτική βάση, στα κράτη μέλη να εισάγουν νωπά κρέατα από τις εγκαταστάσεις της Μάλτας, αλλά διατήρησε τη δυνατότητα των εν λόγω κρατών μελών, βάσει της εθνικής τους νομοθεσίας, να συνεχίσουν τις τυχόν υφιστάμενες συναλλαγές με τις εγκαταστάσεις που έχουν προταθεί από τις αρχές της Μάλτας, για περίοδο επτά μηνών·

ότι ένας νέος έλεγχος που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 2 παράγραφος 1 της απόφασης 86/474/ΕΟΚ της Επιτροπής της 11ης Σεπτεμβρίου 1986 σχετικά με την άσκηση των ελέγχων που διενεργούνται επί τόπου στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεων τρίτων χωρών (6), έδειξε ότι βελτιώθηκε, από υγειονομική άποψη, το επίπεδο δύο εγκαταστάσεων και ότι συνεπώς μπορεί να κριθεί ικανοποιητικό·

ότι ο ίδιος έλεγχος απέδειξε ότι η εγκατάσταση για τα χοιρινά κρέατα στην οποία πραγματοποιήθηκαν επισκέψεις, ανταποκρίνεται στους όρους του άρθρου 2 της οδηγίας 77/96/ΕΟΚ και ότι κατά συνέπεια, μπορεί να δοθεί στην εν λόγω εγκατάσταση η άδεια υποβολής σε εξέταση για την αποκάλυψη της παρουσίας τριχινών σε νωπό χοιρινό κρέας·

ότι οι εγκαταστάσεις αυτές μπορούν, υπ' αυτούς τους όρους, να εγγραφούν σε κατάλογο των εγκαταστάσεων που επιτρέπεται να εξάγουν προς την Κοινότητα· ότι κατά συνέπεια, πρέπει να καταργηθεί η απόφαση 85/222/ΕΟΚ· ότι οι όροι εισαγωγής των νωπών κρεάτων τα οποία προέρχονται από την εγκατάσταση που αναφέρεται στο παράρτημα εξακολουθούν να υπόκεινται στις διατάξεις που έχουν θεσπιστεί από άλλες αρχές καθώς και στις γενικές διατάξεις της συνθήκης· ότι, ειδικότερα, η εισαγωγή από τρίτες χώρες και η αποστολή προς άλλα κράτη μέλη ορισμένων κατηγοριών κρεάτων, όπως είναι τα κρέατα που περιέχουν κατάλοιπα ορισμένων ουσιών, υπόκεινται σε εναρμονισμένη κοινοτική νομοθεσία η οποία δεν έχει αρχίσει ακόμα να ισχύει πλήρως·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι εγκαταστάσεις της Μάλτας που αναφέρεται στο παράρτημα εγκρίνονται για την εισαγωγή νωπών κρεάτων στην Κοινότητα σύμφωνα με το εν λόγω παράρτημα.

2. Οι εισαγωγές από εγκαταστάσεις που αναφέρονται στο παράρτημα υπόκεινται στις κοινοτικές διατάξεις που έχουν θεσπιστεί από άλλες αρχές στον κτηνιατρικό τομέα.

Άρθρο 2

Τα κράτη μέλη απαγορεύουν την εισαγωγή νωπών κρεάτων από εγκαταστάσεις, άλλες, εκτός από αυτές που αναφέρονται στο παράρτημα.

Άρθρο 3

Η απόφαση 85/222/ΕΟΚ καταργείται.

Άρθρο 4

Η παρούσα απόφαση εφαρμόζεται από την 1η Νοεμβρίου 1987.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 6 Νοεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 34 της 5. 2. 1987, σ. 52.

(3) ΕΕ αριθ. L 26 της 31. 1. 1977, σ. 67.

(4) ΕΕ αριθ. L 362 της 31. 12. 1985, σ. 8.

(5) ΕΕ αριθ. L 103 της 13. 4. 1985, σ. 21.

(6) ΕΕ αριθ. L 279 της 30. 9. 1986, σ. 55.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ

1.2.3,10 // // // // Αριθμός

έγκρισης // Εγκατάσταση/Διεύθυνση

// Κατηγορία (1)

// // // // // // // 1.2.3.4.5.6.7.8.9.10 // // // Σ // ΕΚ // ΨΧΑ // Β // Π/Α // Χ // Μ // ΕΠ // // // // // // // // // // // M 001 // Civil Abattoir, Marsa // x // // // x // // x // // T // // // // // // // // // // // M 004 // Mediterranean Meat Company Ltd, Halfar // // x // // x // // x // // // // // // // // // // // // 1.2 // (1) Ε // = Σφαγείο

// ΕΚ // = Εργαστήριο κοπής // ΨΧΑ // = Ψυκτικός χώρος αποθήκευσης // Β // = Βόειο κρέας // Π/Α // = Πρόβειο κρέας/κρέας αλόγων // Χ // = Χοίρειο κρέας // Μ // = Κρέας μονόπλων // ΕΠ // = Ειδικές παρατηρήσεις // Τ // = Επιτρέπεται στις εγκαταστάσεις, για τις οποίες εμφαίνεται η ένδειξη «Τ», κατά την άρθρου 4 της οδηγίας 77/96/ΕΟΚ, να πραγματοποιούν την εξέταση για τη διαπίστωση των τριχινών, που προβλέπεται στο άρθρο 2 της εν λόγω οδηγίας.